Monséłexe el xe un comun de 17 603 abitanti inte ła provincia de Pàdoa. Séntro de rełevansa de ła Basa Pàdoana, ła se cata ai pie dei cołe de ła Roca, al de sora del cuałe ghe xe un casteło, tirà su 'ntel'Alto Medioevo e dal grando vałor artìstego. Da sto edifisio parte na sinta de muri fata da tri sirci che i toe drénto tuto l'abità Oltra al casteło, a Monséłexe se cata un fià de Ceze inportanti dedicade a San Poło, San Stin, San Martin e San Tomà. Ghe xe anca dó viłe vènete, na dei Contarini e st'altra dei Marcello. El signifegà del nome "Monséłeze" el podaria vegnere da , łigà al'estrasion de ła piéra de sèłexe dal cołe intorno al zual a se cata el paéze, o da , dal nome del'àlbaro. Ła lexenda ła cónta che Monséłeze ła saria stà fondada parfin da Osicela, un dei compagni de Antenore, méntre ghe xe n'altra version che ła fa risałire l'orìzene al scontro infrà altri du personaji del mito ła rejina Egina e'l gigante Sarpedone. In ogni cazo se sa che i primi insediaminti i xe oncora de prima, 'ntel'età del fero. 'Ntel'Età de Mezo ła sità ła xe nasesta bastansa présto respeto ai altri séntri minuri del teritorio. I Bizantini i xe stai i primi a fortifegare el cołe de ła Roca, inte el VI sècoło, che el ga avùo n'inportansa stratèjica soto i Franchi. El sistema de mura el xe sta infin parfesionà da Ezelin da Roman e daspò dai Cararezi, chei ga vosùo che Monséłeze ła fuse l'avanposto defensivo meridionałe de Pàdoa. Inte el 1405 ła sità ła xe pasada soto ła Repùblica de Venesia, deventando łógo de sojorno par patrisi de łe fameje Marcello , Duodo, Nani e Pisani. Durante sti tinpi ła sità ła ga visto i sui muri decorai secondo el gusto renasimentałe e, un sècoło daspò, inte el '600, el séntro ornà da ełeminti barochi. Daspò l'intrada 'ntel'Itàlia, Monséłeze ła xe cresesta dal pónto de vista agrìcoło e industriałe afermàndose, grasie a ła só pozision, come un dei séntri più inportanti de ła Basa Pàdoana.